nb da da et nb en hbs_lat pt nn de da nb da da da de da sv en it de da fr en da da af da da da ro da de en da en da da af en da da ro da en fr da da et nb en hbs_lat pt nn de da nb da da da de da sv en it de da fr nb it nb da de da da fr da da da da en da da da da da da da da sv da da da da da da da nb fr es es es en da da ca nb da da da da da da da da nb en da da en da en da en
Hvordan EU støtter Ukraine - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside E U Hvordan EU støtter Ukraine
Da Ukraine er blevet invaderet af Rusland, vil EU gerne støtte Kiev ved at skabe endnu tættere bånd. Læs mere.
Siden landet løsrev sig fra Sovjetunionen i 1991, har Ukraine forsøgt at gå sine egne veje bl.a. ved at skabe tættere bånd til resten af Europa.
Ukraines relationer med Rusland har været spændte pga. sidstnævntes bestræbelser på at fastholde Ukraine under sin indflydelse. I 2014 annekserede Rusland Krim-halvøen i strid med international lov. Det var et skridt, som EU fordømte. Rusland har også startet en hybridkrig med Ukraine, der bl.a. består af økonomisk pres og misinformationsangreb.
I september 2014 godkendte Europa-Parlamentet EU’s associeringsaftale med Ukraine, der indeholder en omfattende frihandelsaftale. Aftalen etablerede politisk association og økonomisk integration mellem EU og Ukraine og gav gensidig fri markedsadgang.
Aftalen har etableret de grundlæggende regler for samarbejde på områder som energi, transport og uddannelse. Den kræver også, at  Ukraine implementerer reformer og respekterer demokratiske principper, menneskerettigheder og retsstaten.
Frihandelsaftalen har integreret EU’s og Ukraines markeder markant ved at afskaffe importafgifter og forbyde andre former for handelsrestriktioner dog med specifikke begrænsninger og overgangsperioder på følsomme områder såsom handel med landbrugsprodukter.
EU er Ukraines største handelspartner og står for mere end 40% af landets internationale handel.
I april 2017 støttede Europa-Parlamentet en aftale om, at ukrainere undtages EU’s visakrav for kortere besøg.   Ukrainere, der har et biometrisk pas, kan rejse til EU uden et visa i 90 dage inden for en periode på 180-dage, for at være turister, besøge familie og venner, i forbindelse med forretningsrejser, men ikke for at arbejde. Undtagelsen gælder i alle EU-lande bortset fra Irland.
Der er forskellige EU-initiativer til at støtte Ukraines økonomi, hjælpe dets grønne omstilling og hjælpe landet til at reformere sig.
Siden 2014 har EU og finansielle institutioner givet mere end €17 mia. i tilskud og lån til at støtte reformer i Ukraine med forbehold afhængige af landets fremskridt.
Siden 2015 har mere end 11.500 ukrainske studerende deltaget i EU’s populære Erasmus+ program.
EU investerer i projekter, der stimulerer Ukraines økonomi bl.a. direkte støtte til 100.000 små- og mellemstore virksomheder, bistand til mere end 10.000 selskaber i landdistrikter og midler til at modernisere den offentlige IT-infrastruktur.
Siden Covid-pandemiens begyndelse har EU mobiliseret mere end €190 millioner til Ukraine til at støtte omgående behov og socioøkonomisk genopretning såvel som €1,2 mia. i makrofinansiel bistand. EU har leveret mere end 36 millioner stykker personligt sikkerhedsudstyr, såvel som ambulancer, medicinsk udstyr og oplæring af sundhedspersonale. I samarbejde med civilsamfundet giver EU fødevarer og medicin til sårbare familier.
Den 16. februar godkendte Parlamentet hjælp til Ukraine til at dække dets eksterne finansieringsbehov i 2022.
I 2019 tildelte Parlamentet sin Sakharovpris for Tankefrihed til Oleg Sentsov. Den ukrainske filminstruktør og menneskerettighedsaktivist blev fængslet for at protestere imod Ruslands anneksering af Krim på Uafhængighedspladsen i Kiev, men han blev løsladt den 7. september 2019 som en del af en fangeudveksling mellem Rusland og Ukraine.
De seneste måneder har Rusland oprustet sin militære tilstedeværelse ved Ukraines grænser. I en betænkning vedtaget i december 2021 opfordrede MEP’erne Rusland til at tilbagetrække sine tropper og sagde, at enhver form for agression fra Moskvas side vil koste dyrt. Parlamentet har allerede udtrykt dyb bekymring over den store russiske militæroprustning ved Ukraines grænse og den ulovlige besættelse af Krim i en betænkning vedtaget i april 2021.
Medlemmer af Parlamentets udenrigsvalg og sikkerheds- og forsvarsunderudvalg var på en undersøgelsesmission til Ukraine 30. januar-1. februar.
MEP’erne opfordrede til at få et fælles modsvar og støtte til Ukraine ved en plenardebat om forholdet til Rusland, europæisk  sikkerhed og det russiske militærs trussel mod Ukraine den 16. februar 2022. Parlamentsformand Roberta Metsola og de politiske gruppeledere udsendte ligeledes en udtalelse.
Den 22. februar fordømte ledende MEP’er den russiske præsident Putins anerkendelse af de ikke-regeringskontrollerede områder i Donetsk og Luhansk i Ukraine som selvstændige enheder.
To dage senere fordømte parlamentsformand Roberta Metsola og de politiske gruppeledere Ruslands militære angreb på Ukraine få timer efter det var sket og annoncerede en særlig plenarsession den 1. marts.
Tidligere artiklen ny dansk-svensk jobmesse afholdes i København den 8. marts
Næste artikelØresundsbron hjælper flygtninge fra Ukraine
RELATEREDE ARTIKLERMERE FRA FORFATTEREN
EU’s indkøb af covid-19-vaccine: Erfaringerne bør udnyttes, siger EUrevisorerne
Hvorfor er cybersikkerhed vigtigt for EU?
Et socialt Europa: Mere gennemsigtige og forudsigelige arbejdsvilkår for arbejdstagerne i EU
Roam som hjemme: Reglerne forlænges med 10 år
Digitale tjenester: Markante nye regler skal skabe et sikkert, åbent onlinemiljø
Ukraine: Kommissionen indrømmer fritagelse for told og moms ved import af livsvigtige varer til ukrainere
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
EU-millioner til STRING-projekt, der skal gøre det muligt for lastbiler at...
Energipriser: Kommissionen foreslår nødindgreb på markedet for at reducere europæernes regninger
500 arbejdspladser bliver skabt i Göteborg, når Heart Aerospace bygger fabrik...